বাংলার মরশুমি মাশরুমে থাকা এফ টুয়েলেভেই ডিলিট হবে ক্যান্সার

ওয়েব ডেস্ক: এই কম্পিউটারের যুগে এফ টুয়েলভের সঙ্গে পরিচিত এখন সবাই। একই নামের এফ ১২ (F12) যৌগ দুরারোগ্য ক্যান্সার ব্যাধি আটকাতে গুরুত্বপূর্ণ উপাদান। এই যৌগের সন্ধান মিলল জঙ্গলে থাকা মাশরুমের ভিতর। বাংলার বিশেষ মাশরুম থেকেই কর্কট রোগের প্রতিকার সম্ভব। এরকমই দাবি গবেষণায়। বাঁকুড়া ও বীরভূমের (Bankura and Birbhum) জঙ্গলে পাওয়া অ্যাস্ট্রিয়াস এশিয়াটিকাস মাশরুম ( Astraeus asiaticus mushroom) থেকেই এটা সম্ভব। বিজ্ঞান জার্নাল নেচারের সায়েন্টিফিক রিপোর্টে (Nature Scientific Report) এটা প্রকাশিত হয়েছে। ওই মাশরুমে পাওয়া এফ১২ যৌগ ফুসফুসের ক্যান্সার, ব্রেস্ট ক্যান্সার, জরায়ু ক্যান্সার প্রতিরোধে গুরুত্বপূর্ণ উপাদান। বর্ষার মরশুমে শাল, মহুয়া গাছকে ঘিরে এই মাশরুম গজায়। বাঙালি গবেষক ড. স্বপনকুমার ঘোষ (Dr. Swapan Kumar Ghosh) ক্যান্সার নিরাময়ের যৌগ খুঁজে পেয়েছেন মাশরুমে। যা ক্যান্সার থেকে আগাম রক্ষাকবচ দিতে পারে। আবার ক্যান্সার হলে তা নিরাময়েও সাহায্যকারী হতে পারে। মানব শরীরে এর ট্রায়াল (Trial) করতে চান তিনি। শহরের একটি হাসপাতালের সঙ্গে এই বিষয়ে কথা চলছে। এখান থেকে ওষুধ তৈরি হবে বলে আশাবাদী গবেষক।

এই এফ ১২ অ্যান্টি অক্সিড্যান্ট। ক্যান্সার রোধী উপাদান রয়েছে। যা ক্ষতিকারক ব়্যাডিক্যালকে দূর করে। এই আবিষ্কার মানব সভ্যতার জন্য খুব গুরুত্বপূর্ণ হতে পারে। স্বপনকুমার ঘোষ রহড়া রামকৃষ্ণ মিশন বিবেকানন্দ সেন্টেনারি কলেজের উদ্ভিদবিদ্যার অধ্যাপক। তিনি একসময় বীরভূমের খয়রাশোলের বাসিন্দা ছিলেন। তাঁর কথায়, বীরভূমে থাকার সময় দেখতাম স্থানীয়রা বিশেষ করে উপজাতিরা মাশরুম খেতেন। তাঁদের অনেক ধরনের রোগ ছুঁতেই পারত না। আমার ছাত্র কৌশিক পাণ্ডে একটি সমীক্ষা করেছিল। বাঁকুড়া সেসব এলাকায় ক্যান্সার হত না, যেখানে স্থানীয়রা মাশরুম খেতেন।

আরও পড়ুন: বসন্তের বিদায়ে দুয়ারে অস্বস্তিকর গরম, কবে থেকে চড়ছে পারদ?

নেচারস সায়েন্টিফিক রিপোর্টস জার্নালে প্রকাশিত ওই পেপারটির নাম, ‘মাইকোকেমিস্ট্রি অ্যান্টি অক্সিড্যান্ট, অ্যান্টি ক্যান্সার অ্যাক্টিভিটি অ্যান্ড মলিকিউলার ডকিং অফ কম্পাউন্ডস অফ এফ১২ অফ ইথাইল অ্যাসিটেট অক্সট্র্যাক্ট অফ অ্যাস্ট্রিয়াস এশিয়াটিকাস উইথ বিসিএল২ অ্যান্ড ক্যাসপেস থ্রি’ । তিনি বলেন, এই এফ১২-এর শরীরে কোনও খারাপ প্রতিক্রিয়া নেই। এটি অন্য কোনও কোষের ক্ষতি করে না। কেমোথেরাপি ক্যান্সারের কোষ সরায় তবে স্বাস্থ্যকর কোষের ক্ষতি করে। এফ১২ এর মধ্যে অ্যান্টি অক্সিড্যান্ট ও অ্যান্টি ক্যান্সার উপাদান রয়েছে। আমাদের বিপাকের সময় রিয়্যাক্টিভ অক্সিজেন স্পিসিজ (আরওএস) উৎপন্ন হয়। যা ডিএনএর ক্ষতি করতে পারে। যা ক্যান্সার ও অন্যান্য রোগের দিকে নিয়ে যায়।

দেখুন অন্য খবর: